# ថ្នាំបន្សាបសំរាប់ការបោះបង់ចោលព្រះ

# THE ANTIDOTE FOR APOSTASY

(Cambodian)

ដោយលោក

Dr. R. L. Hymers, Jr.

សេចក្ដីអធិប្បាយមួយបានអធិប្បាយនៅក្រុមជំនុំថាបាណាខល ក្នុងរដ្ឋឡូសអង់ចាឡែស

ថ្ងៃរបស់ព្រះអម្ចាស់នៅពេលល្ងាច ខែមិនា ២៣ ២០១៤

A sermon preached at the Baptist Tabernacle of Los Angeles  
Lord’s Day Evening, March 23, 2014

«តែ​ឯ​អ្នក ចូរ​ឲ្យ​អ្នក​នៅ​ជាប់​ក្នុង​សេចក្តី​ដែល​អ្នក​បាន​រៀន ហើយ​ជឿ​ប្រាកដ​វិញ ដោយ​ដឹង​ថាអ្នក​បាន​​​​​​​​រៀន​សេចក្តី​នោះ​ពី​អ្នក​ណា ហើយ​ថា តាំង​ពី​ក្មេង​តូច​មកអ្នក​បាន​ស្គាល់​បទ​គម្ពីរ​ទាំង​ប៉ុន្មាន ដែល​​​​​​​​​អាច​នឹង​នាំ​ឲ្យ​អ្នក​មាន​ប្រាជ្ញា​ដល់​ទី​សង្គ្រោះ ដែល​បាន​ដោយសារ​សេចក្តី​ជំនឿ​ជឿ​ដល់​ព្រះ​គ្រីស្ទ​​​​​យេស៊ូវ​ផង»(២ធីម៉ូថេ ៣:១៤-១៥)។

ខ្ញុំបានខ្ចីចំណងជើងនេះ «ថ្នាំបន្សាបសំរាប់ការបោះបង់ចោលព្រះ» ពីលោក J. Vernon McGee។ លោក McGee ជាគ្រូបង្រៀនព្រះគម្ពីររបស់ខ្ញុំម្នាក់សំរាប់រយះពេលជាច្រើនឆ្នាំ។ ខ្ញុំបានចូលរួម ក្រុមជំនុំបាទីស្ទចិនមុនដំបូងនៅទីក្រុងឡូសអង់ចាឡែសនៅក្នុងខែមករា ឆ្នាំ១៩៦១ នៅពេលខ្ញុំអាយុ១៩​ឆ្នាំ។ ខ្ញុំគ្រូបង្រៀនព្រះគម្ពីរដ៏អស្ចារ្យ២នាក់ ឈ្មោះលោក [ធីម៉ូថេ លីន](http://www.en.wikipedia.org/wiki/Timothy_Lin) ដែលជាអ្នកប្រាជ្ញខាងគម្ពីរសញ្ញាចាស់ ម្នាក់ ហើយគាត់បានបង្រៀននៅក្នុងសាកលវិទ្យាល័យ Bob Jones មហាវិទ្យាល័យ Talbot Theological និងមហាវិទ្យាល័យ Trinity Evangelical នៅក្នុង Deerfield, Illinois។ ខ្ញុំបានរៀនច្រើនណាស់ពីលោក លីន ដែលជាគ្រូគង្វាលរបស់ខ្ញុំសំរាប់រយះពេលជាច្រើនឆ្នាំ។ គ្រូរបស់ខ្ញុំផ្សេងទៀតជាលោក [J. Vernon McGee](http://en.wikipedia.org/wiki/J._Vernon_McGee) ដែលជាគ្រូគង្វាលនៅក្រុមជំនុំដ៏អស្ចារ្យឈ្មោះ Open Door នៅផ្លូវ South Hope លេខ​៥៥០ នៅក្នុងទីក្រុង Los Angeles វាមិនឆ្ងាយពីក្រុមជំនុំចិនដែលខ្ញុំជាសមាជិកម្នាក់នៅទីនោះទេ។

សំរាប់រយះពេល៣ឆ្នាំ ខ្ញុំបានស្ដាប់លឺលោក ម៉ាកជីបង្រៀនព្រះគម្ពីរពីរដងជារៀងរាល់ថ្ងៃ នៅ «[តាមព្រះគម្ពីរ](http://www.thruthebible.org)» នៅក្នុងកម្មវិធីតាមវិទ្យុ ហើយនៅតាមការផ្សព្វផ្សាយ «High Noon» របស់គាត់ដែលមាន ការបង្រៀនពីអត្ថបទគម្ពីរខុសៗគ្នា «តាមព្រះគម្ពីរ»។ ខ្ញុំបានបន្ដស្ដាប់ការបង្រៀន «តាមព្រះគម្ពីរ» ជារៀង រាល់ថ្ងៃសំរាប់រយះពេល៧ឆ្នាំផ្សេងទៀត។ ដោយសារបុរសដ៏ឆ្លាតទាំងពីរនាក់នោះ ខ្ញុំបានរៀនដើម្បីឲ្យមាន ទំនុកចិត្ដទាំងស្រុងពីពាក្យនៅក្នុងព្រះគម្ពីរបរិសុទ្ធ។

លោក លីន និងលោក ម៉ាកជីបានចំនាយពេលច្រើនណាស់ដើម្បីបង្រៀនមេរៀនល្អពីពាក្យទំនាយ នៅក្នុងព្រះគម្ពីរ។ ទោះបីជាយ៉ាងណាក៏ដោយ ឥឡូវនេះសេចក្ដីអធិប្បាយរបស់ខ្ញុំភាគច្រើនផ្ដោតសំខាន់លើ ប្រធានបទនៃ «គោលលទ្ធិនៃសេចក្ដីសង្រ្គោះ» ការនេះបានធ្វើរួចហើយដោយសារពាក្យទំនាយនៅក្នុងព្រះ គម្ពីរ ជាពិសេសការទាក់ទងនឹងការបោះបង់ចោលព្រះនៅថ្ងៃចុងក្រោយបំផុត។ លោក ម៉ាកជីបានបង្រៀន យ៉ាងត្រឹមត្រូវថា គម្ពីរធីម៉ូថេទី២ប្រាប់ពី «រូបភាព​មួយនៅថ្ងៃចុងក្រោយបំផុត មុនពេលគ្រាលើកឡើងរបស់ ក្រុមជំនុំ។ ឥឡូវនេះ តើអ្វីទៅដែលកូនរបស់ព្រះម្នាក់អាចធ្វើនៅក្នុងថ្ងៃដូចនេះ? ថ្នាំបន្សាបតែមួយគត់ដែល អាចប្រឆាំងនឹងលោកីយដែលបោះបង់ចោលព្រះគឺជាព្រះបន្ទូលរបស់ព្រះ» (J. Vernon McGee, Th.D., ***Thru the Bible,*** Thomas Nelson Publishers, 1983, p. 472; កត់សំគាល់លើ ធីម៉ូថេទី២ ៣:១៤-១៥)។

ពិតប្រាកដណាស់ គម្ពីរធីម៉ូថេទី២ជំពូក៣ ប្រាប់យើងពីរូបភាពដ៏អាក្រក់ និងការភ័យខ្លាចមួយនៃ ការបោះបង់ចោលព្រះនៅថ្ងៃចុងក្រោយបំផុត។ ហើយទីសំគាល់ទាំងអស់បង្ហាញថា ឥឡូវនេះ​យើងកំពុងតែ​រស់​នៅក្នុងស្ថានភាពដ៏មមាញឹកនៃការបោះបង់ចោលព្រះដ៏អាក្រក់នោះ! ពាក្យ «ការបោះបង់ចោលព្រះ» មានន័យថា «ការបោះបង់ចោលអ្វីមួយ ឬក៏ការបះបោរ៖ ការបោះបង់ចោលអ្វីមួយ ឬការរត់ចេញឆ្ងាយពី សាសនាមួយ» (***Webster’s Dictionary, Unabridged,*** Collins World, 1975)។ ដ្បិតអត្ថបទគម្ពីរ របស់យើងប្រាប់យើងពីថ្នាំបន្សាប និងប្រាប់ពីឱសថសំរាប់បំបាត់ការបោះបង់ចោលព្រះ

«តែ​ឯ​អ្នក ចូរ​ឲ្យ​អ្នក​នៅ​ជាប់​ក្នុង​សេចក្តី​ដែល​អ្នក​បាន​រៀន ហើយ​ជឿ​ប្រាកដ​វិញ ដោយ​ដឹង​ថាអ្នក​បាន​​​​​​​​រៀន​សេចក្តី​នោះ​ពី​អ្នក​ណា ហើយ​ថា តាំង​ពី​ក្មេង​តូច​មកអ្នក​បាន​ស្គាល់​បទ​គម្ពីរ​ទាំង​ប៉ុន្មាន ដែល​​​​​​​​​អាច​នឹង​នាំ​ឲ្យ​អ្នក​មាន​ប្រាជ្ញា​ដល់​ទី​សង្គ្រោះ ដែល​បាន​ដោយសារ​សេចក្តី​ជំនឿ​ជឿ​ដល់​ព្រះ​គ្រីស្ទ​​​​​យេស៊ូវ​ផង​»(២ធីម៉ូថេ ៣:១៤-១៥)។

សូមយើងពិនិត្យមើលអត្ថបទគម្ពីរនេះដោយហ្មត់ចត់ ហើយអ្នកនឹងឃើញរឿងជាច្រើន។

**១. ទីមួយ សូមផ្ដោតលើពាក្យ «តែឯ»។**

«តែ​ឯ​អ្នក ចូរ​ឲ្យ​អ្នក​នៅ​ជាប់​ក្នុង​សេចក្តី​ដែល​អ្នក​បាន​រៀន...»

(ធីម៉ូថេទី២ ៣:១៤)។

ពាក្យនេះអាចបកប្រែជាពាក្យ «ទោះបីជាយ៉ាងណាក៏ដោយ» ក៏បានដែរ។ មនុស្សអាក្រក់ និងវិញ្ញាណបោក បញ្ជោតនឹងអាក្រក់ឡើងៗ នឹងមានការបោកបញ្ជោតច្រើនថែមទៀត «តែឯ {ទោះបីជាយ៉ាងណាក៏ដោយ} ចូរឲ្យអ្នកនៅជាប់ក្នុងសេចក្ដីអ្វីដែលអ្នកបានរៀន...» មិនថាតើមានរឿងអាក្រក់ប៉ុណ្ណាក៏ដោយ អ្នកនៅជាប់​ក្នុងសេចក្ដីអ្វីដែលអ្នកបានរៀន។ នេះគឺជាអ្វីដែលសាវកប៉ុលកំពុងតែប្រាប់លោក ធីម៉ូថេ ហើយនិងយើង។

អត្ថបទគម្ពីរទាំងស្រុងនេះសំដៅលើក្រុមជំនុំនៅថ្ងែចុងក្រោយបំផុត។ យើងដឹងពីការនេះ​ដោយ សារព្រះគម្ពីរប្រាប់ថា គេនឹងមាន «ឫកពា​ជា​អ្នក​គោរព​ប្រតិបត្តិ​ដល់​ព្រះ»(ខ៥) ហើយ«គេ​រៀន​ជានិច្ច {ប៉ុន្តែ} ពុំ​អាច​នឹង​ចេះ​ដល់​ថ្នាក់​នៃ​សេចក្តី​ពិត​ឡើយ»(ខ ៧,៨)។ លោក ម៉ាកជីបានប្រសាសន៍ថា «ថ្ងៃចុង ក្រោយបង្អស់គឺគ្រាមួយដែលបានប្រាប់នៅកន្លែងជាច្រើក្នុងគម្ពីរសញ្ញាថ្មី វានិយាយប្រាប់ពីថ្ងៃចុងក្រោយ បង្អស់របស់ក្រុមជំនុំ»( ibid., ទំព័រ ៤៦៩)។ ខ្ញុំដឹងច្បាស់ថាគាត់បង្រៀនត្រូវ «គ្រាដ៏គ្រោះថ្នាក់នឹងមក»។ នោះគឺជាគ្រាដ៏គួរឲ្យព្រួយចិត្ដ ហើយជាគ្រាដ៏អស់សង្ឃឹម។ ពាក្យ «គ្រោះថ្នាក់» ជាភាសាក្រិចបកប្រែថា «ឆែឡេផោស»(chalepos)។ វាគឺជាពាក្យមួយដែលឃើញតែមួយដងគត់នៅក្នុងគម្ពីរសញ្ញាថ្មីជាភាសាក្រិច នៅក្នុងគម្ពីរម៉ាថាយ ៨:២៨ វាត្រូវបានប្រើដើម្បីរៀបរាប់ប្រាប់ពីអារក្សនៅស្រុក​គេរ៉ាស៊ីនដែល «សាហាវ ណាស់»។ ដូចនេះព្រះគម្ពីរប្រាប់ថា គ្រារបស់ដ៏សាហាវនោះនឹងលេចមកក្នុងក្រុមជំនុំនៅថ្ងៃចុងក្រោយ បង្អស់។ ដ្បិតសាវករៀបរាប់ប្រាប់ពីសមាជិកក្រុមជំនុំខុសៗគ្នាចំនួន១៩នៅថ្ងៃចុងក្រោយបង្អស់។ លោក ម៉ាកជីបានប្រសាសន៍ម្ដងទៀតថា «បើអ្នកមើលកាន់ប្រវត្ដិសាស្រ្ដនៃក្រុមជំនុំសម័យមុន ពិតប្រាកដណាស់ អ្នកអាចរកឃើញរឿងទាំងនេះខ្លះជាភស្រ្ដតាង ប៉ុន្ដែខ្ញុំមិនគិតថា អ្នកអាចរកឃើញគ្រាមួយនៅក្នុងចំណោម​ពួកគេទាំងអស់ដែលជាក់ស្ដែងដូចសព្វថ្ងៃនេះ។ ខ្ញុំជឿថា ឥឡូវនេះយើងរស់នៅក្នុងថ្ងៃ «ដ៏គ្រោះថ្នាក់» ទាំង នេះដែលព្រះគម្ពីរបានប្រាប់នៅក្នុងផ្នែកនេះ» (ibid)។ ខាងក្រោមនេះគឺជាការរៀបរាប់ប្រាប់ពីសមាជិក ក្រុមជំនុំចំនួន១៩នៅក្នុងសម័យរបស់យើង៖

១. ស្រឡាញ់​តែ​ខ្លួន​ឯង (អាត្មានិយម)

២. ស្រឡាញ់​ប្រាក់ (អ្នកស្រឡាញ់លុយ អ្នកសំភារះនិយម)

៣. អួត​អាង​គឃរ

៤. មាន​ឫក​ខ្ពស់

៥. ប្រមាថ​មើលងាយ

៦. មិន​ស្តាប់​បង្គាប់​ឪពុក​ម្តាយ (ជំនាន់ទាំងស្រុងមួយបានកើនឡើងតាមវិធីនេះ ហើយឥឡូវ នេះនៅពីក្រោយសង្គមរបស់យើង)

៧. រមឹលគុណ

៨. មាន​ចិត្ត​មិន​បរិសុទ្ធ (មិនគិតពីសុជីវធម៌)

៩. មិន​ស្រឡាញ់​តាម​ធម្មតា​មនុស្ស (មិនស្រឡាញ់ ហើយគ្មានចិត្ដ)

១០. គ្មាន​សេចក្តី​អធ្យោគ(ពួកគេមិនដែលលើកលែងទោស និងមិនចង់លើកលែងទោស​)

១១. និយាយ​បង្កាច់​គេ (និយាយដើមគេរបិលរប៊ូច)

១២. មិន​ចេះ​ទប់​ចិត្ត (គ្មានការគ្រប់គ្រងចិត្ដ)

១៣. មាន​ចិត្ត​សាហាវ (ព្រៃផ្សៅ)

១៤. មិន​ចូល​ចិត្ត​នឹង​ការ​ល្អ (អ្នកស្អប់គ្រីស្ទានដែលល្អៗ)

១៥. ក្បត់​គេ

១៦. ឥត​បើ​គិត

១៧. មាន​ចិត្ត​ធំ

១៨. ហើយ​ចូល​ចិត្ត​នឹង​ល្បែង​លេង​ជា​ជាង​ព្រះ

១៩. គេ​មាន​ឫកពា​ជា​អ្នក​គោរព ​ប្រតិបត្តិ​ដល់​ព្រះ

ទាំងនេះគឺជាគ្រីស្ទានក្លែងក្លាយនៅក្នុងក្រុមជំនុំ និងមហាវិទ្យាល័យដែលបោះបង់ចោលព្រះ។ ពួក គេសំដែងខ្លួនខាងក្រៅដូចជាអ្នកបំរើព្រះ ប៉ុន្ដែការពិតពួកគេជាអ្នកបំរើអារក្ស។

ពួកគេ «រៀនជានិច្ច ប៉ុន្ដែមិនអាចចេះដល់ថ្នាក់នៃសេចក្ដីពិតបានទេ»(ខ៧)។ ហើយមនុស្សដូច នេះកើតមាននៅក្នុងក្រុមជំនុំរបស់យើងនៅសព្វថ្ងៃនេះ។ រឿងខ្លះដែលជាបទពិសោធន៍ដ៏អាក្រក់បំផុតដែល ខ្ញុំធ្លាប់មានគឺបណ្ដាលមកពីសមាជិកក្រុមជំនុំ ហើយពិតប្រាកដណាស់ការដ៏អាក្រក់ជាងដែលខ្ញុំធ្លាប់មាន បទពិសោធន៍គឺបណ្ដាលមកពីសមាជិកក្រុមជំនុំដែលមិនមែនជាកូនព្រះនៅក្នុងលោកីយនេះ។

ខ្ញុំបានឃើញអ្នកបាទីស្ទទាញសក់គ្នាទៅវិញទៅមកទាំងដុំៗ ហើយជេរបណ្ដាសារគ្នាទៅវិញទៅ មកដោយភាសាដ៏អាក្រក់បំផុត ថែមទាំងបានគប់សៀវភៅចំរៀងដាក់គ្នាទៅវិញទៅមកនៅម៉ោង ១១:០០ នៅថ្ងៃអាទិត្យពេលព្រឹកនៅក្នុងកម្មវិធីថ្វាយបង្គំព្រះនៅក្រុមជំនុំមួយ។ ខ្ញុំបានឃើញប្រធានក្រុមចំរៀងមួយ បានត្រូវទាត់ចោលនៅលើចញ្ចើមផ្លូវរហូតដល់មុខក្រហម ហើយកកាយរកសោររបស់គាត់ទៅក្រុមជំនុំ។ រឿងនេះបានកើតឡើងចំពោះ «គ្រូជំនួយ» ក្នុងក្រុមជំនុំ។ រឿងនោះកើតឡើងនៅក្នុងឆ្នាំ១៩៥០ មុនពេល មនុស្សបានប្ដឹងគ្នាទៅវិញទៅមកសំរាប់រឿងដូចនោះ។ វាជាក្រុមជំនុំបាទីស្ទមួយនៅក្នុងទីក្រុង Huntington Park រដ្ឋ California។

បន្ទាប់មកខ្ញុំបានឃើញអ្នកដឹកនាំក្រុមជំនុំប្រព្រឹត្ដអំពើកំផិតជាមួយកូនក្មេង បានលួចលុយពីក្រុមជំនុំ បានចាប់កគ្រូគង្វាល នៅខណពេលដែលមនុស្សផ្សេងទៀតបានចាយក្រពះគាត់ បានកុហកគ្នាទៅវិញ ទៅមកតាមអ៊ីធើណែត និងអំពើកាចសាហាវដ៏អាក្រក់ផ្សេងទៀតផងដែរ។ បុរសដែល​បានបង្រៀនខ្ញុំក្នុងថ្នាក់ថ្ងៃអាទិត្យបានប្លន់ធនាគារមួយដោយប្រើកាំភ្លើង។ សាស្រ្ដាចារ្យបាទីស្ទ​នៅក្នុង​មហា​វិទ្យាល័យរបស់ខ្ញុំបានបង្រៀនថា ឆ្កែបានស៊ីព្រះសពរបស់ព្រះយេស៊ូវ មិនមានការយាងមក​លើកទីពីរ​របស់​ព្រះគ្រីស្ទទេ ក័ណ្ឌ គម្ពីរស្ទើរតែទាំងអស់ក្នុងព្រះគម្ពីរសុទ្ធតែក្លែងក្លាយ មិនមានមនុស្សឈ្មោះលោក ម៉ូសេទេ គម្ពីរនិក្ខមនំពី ប្រទេសអេស៊ីព្ទមិនដែលកើតឡើងទេ ហើយមានគោលលទ្ធិក្លែងក្លាយផ្សេងទៀត។ សាស្រ្ដា​ចារ្យ​របស់ខ្ញុំម្នាក់បានបាញ់ក្បាលសំលាប់ខ្លួនឯង។

មនុស្សទាំងនេះសុទ្ធតែបានធំឡើងនៅក្នុងក្រុមជំនុំសៅថើនបាទីស្ទ។ ពួកគេទាំងអស់បានថា គេ ជឿព្រះ ហើយបានអធិស្ឋានទទួលសេចក្ដីសង្រ្គោះ មុនពេលពួកគេជ្រមុជទឹក។ សំរាប់រយះពេលជាយូរ ខ្ញុំ​បានយល់ច្រលំយ៉ាងខ្លាំង ខ្ញុំពីឆ្ងល់ពីរបៀបដែលគ្រីស្ទានអាចជឿលើរឿងទាំងនោះ ហើយធ្វើសកម្មភាពដូច នោះ។ ខ្ញុំបាននិយាយប្រឆាំងនឹងរឿងទាំងនេះ ខ្ញុំត្រូវបានគេព្រមានថា ខ្ញុំជាអ្នក «បង្កើតរឿង» ម្នាក់ ហើយ មិនត្រូវគេហៅធ្វើជាគ្រូគង្វាលនៅក្រុមជំនុំនោះទេ។

នៅពេលក្រោយមកខ្ញុំបាននិពន្ធសៀវភៅមួយដែលបង្ហាញពីការបង្រៀនខុសឆ្គងទាំងនោះ។ វាត្រូវ បានហៅថា [«នៅក្នុងអនុសញ្ញា(ក្រុម)សៅថើនបានទីស្ទ»](http://www.rlhymersjr.com/Books.htm)។

បន្ទាប់ពីខ្ញុំបានរៀនចប់នៅមហាវិទ្យាល័យសៅថើនបាទីស្ទ ខ្ញុំប្ដូរទៅរៀននៅមហាវិទ្យាល័យរបស់ Presbyterian ដើម្បីរៀនយកសញ្ញាប័ត្រថ្នាក់បណ្ឌិត។ មហាវិទ្យាល័យយរបស់ Presbyterian បានអាក្រក់ ជាងក្រុមជំនុំសៅថើន! សាស្រ្ដាចារ្យម្នាក់ជាអ្នកជឿថាគ្មានព្រះ ហើយបានអួតអំពីវា! ខ្ញុំបានយល់ដឹងថា សាស្រ្ដាចារ្យនៅក្នុងមហាវិទ្យាល័យទាំងនេះមិនដែលកើតជាថ្មីទេ មិនដែលមានបទពិសោធន៍នៃការប្រែចិត្ដ ពិតប្រាកដមួយទេ ហើយពួកគេមិនមែនជាកូនព្រះទាល់តែសោះ។ ខ្ញុំដឹងថានឹងមានអ្នកខ្លះដែលស្ដាប់ខ្ញុំ ហើយគិតថា ខ្ញុំនិយាយពន្លើស ប៉ុន្ដែខ្ញុំធានាអះអាងនៅក្នុងព្រះនេត្រនៃព្រះថា មិនមានពាក្យណាមួយដែល ខ្ញុំនិយាយពន្លើស ឬក៏ខ្ញុំប្រឌិតនៅក្នុងអ្វីដែលខ្ញុំទើបតែបាននិយាយនោះទេ។

ខ្ញុំបានឃើញការៀបរាប់ប្រាប់ពីសមាជិកក្រុមជំនុំដែលបាត់បង់នៅថ្ងៃចុងក្រោយបង្អស់ដោយផ្ទាល់ ភ្នែក។ រឿងនេះរៀបរាប់ប្រាប់ពីការបោះបង់ចោលព្រះនៅ «ថ្ងៃចុងក្រោយបង្អស់»។ ហើយការទាំងនេះកើត ឡើងនៅក្នុងគ្រប់និកាយ និងក្រុមនៃមនុស្សនៅជុំវិញពិភពលោក។ ខ្ញុំបានស្គាល់មនុស្សវ័យក្មេងហជាច្រើន នាក់ដែលបានចេញពីព្រះ ហើយចុះចាញ់ដោយឃើញមនុស្សខាងសាច់ឈាម និងអ្នកដែលបោះបង់ចោល អាណាចក្ររបស់ព្រះគ្រីស្ទនៅថ្ងៃដ៏អាក្រក់នេះ។ ខ្ញុំចាំពីគ្រូគង្វាលវ័យក្មេងដ៏ល្បីឈ្មោះម្នាក់ ដែលជាអ្នក ផ្សាយដំណឹងល្អដ៏ខ្នះខ្នែង នៅពេលដែលគាត់បានមករៀននៅមហាវិទ្យាល័យសៅថើនបាទីស្ទ។ គាត់បាន​ឈប់រៀនបន្ទាប់ពីរយះពេលត្រឹមតែមួយឆមាសតែប៉ុណ្ណោះ។ មុនពេលគាត់បានចេញគាត់ប្រាប់ខ្ញុំថា «តើអ្វី កំពុងកើតឡើង? នេះគឺជាអ្វីដែលពួកគេកំពុងតែបង្រៀនគ្រូគង្វាលរបស់យើង។ ពួកគេមិនអ្វីសោះ»។

**២. ទីពីរ សូមផ្ដោតលើខដប់បួនដែលនៅសល់។**

«តែ​ឯ​អ្នក ចូរ​ឲ្យ​អ្នក​នៅ​ជាប់​ក្នុង​សេចក្តី​ដែល​អ្នក​បាន​រៀន ហើយ​ជឿ​ប្រាកដ​វិញ ដោយ​ដឹង​ថាអ្នក​បាន​​​​​​​​រៀន​សេចក្តី​នោះ​ពី​អ្នក​ណា»(២ធីម៉ូថេ ៣:១៤)។

តើគ្រីស្ទានម្នាក់អាចធ្វើអ្វីខ្លះនៅក្នុងថ្ងៃដ៏អាក្រក់នៃការបោះបង់ចោលព្រះទាំងនេះ? ថ្នាំបន្សាប សំរាប់ការបោះបង់ចោលព្រះគឺជាព្រះគម្ពីរ ព្រះបន្ទូលដ៏រស់នៅរបស់ព្រះ។ សាវកពេត្រុសបានហៅព្រះគម្ពីរ ថា «​ចង្កៀង​ដែល​ភ្លឺ​ក្នុង​ទី​ងងឹត»(ពេត្រុសទី២ ១:១៩)។

រឿងនេះមិនឲ្យខ្ញុំភ្លេចពីមហាវិទ្យាល័យនោះ និងពីការឈប់ព័ន្ធកិច្ចដែលជា «សេចក្តី​ដែល​{ខ្ញុំ​បាន}​រៀន ហើយ​ជឿ​ប្រាកដ​វិញ ដោយ​ដឹង​ថា{ខ្ញុំ​បាន}​​​​​​​​រៀន​សេចក្តី​នោះ​ពី​អ្នក​ណា»(ធីម៉ូថេទី២ ៣:១៤)។ គ្រូ ធីម៉ូថេដ៏វ័យក្មេងបានរៀនបទគម្ពីរពីលោកយាយ និងម្ដាយរបស់គាត់ ហើយនិងសាវកប៉ុលផ្ទាល់(មើលគម្ពីរ ធីម៉ូថេទី២ ១:២,៥)។ ខ្ញុំបានរៀនព្រះគម្ពីរ រួមទាំងពាក្យទំនាយនៃការបោះបង់ចោលព្រះពីលោក ម៉ាកជី និងពីលោក លីន។ ការពិត សេចក្ដីអធិប្បាយដែលខ្ញុំបានលឺនៅថ្ងៃដែលខ្ញុំបានប្រែចិត្ដគឺជាសេចក្ដីអធិប្បាយ របស់លោក Charles J. Woodbridge ដែលបង្រៀនប្រឆាំងនឹងលទ្ធិខុសឆ្គងនៅមហាវិទ្យាល័យ Fuller Theological ចាប់តាំងពីគាត់បានលាចេញដោយព្រោះតែបញ្ហានោះនៅរយះពេលពីរបីឆ្នាំនៅពេលឆាប់ៗ នោះ។ លោក Woodbridge បានបង្រៀនពី «អ្នកចំអកមើលងាយ» នៅ «ថ្ងៃចុងក្រោយបង្អស់» ពីគម្ពីរ ពេត្រុសទី២នៅថ្ងៃដែលខ្ញុំបានសង្រ្គោះ (មើលពេត្រុសទី២ ៣:៣)។ ដូចនេះខ្ញុំបានដឹងពីការបោះបង់ចោល ព្រះជាអ្វីមុនពេលខ្ញុំបានទៅមហាវិទ្យាល័យខុសឆ្គង។ ខ្ញុំបានរៀនដើម្បីទុកចិត្ដលើព្រះគម្ពីរទាំងស្រុង ជា ជាងទុកចិត្ដលើការជឿលើគំនិតរបស់គ្រូដែលមិនប្រែចិត្ដ។ ខ្ញុំបានរៀនពីលោក វ៉ូដប្រីជ លោក លីន និង លោក ម៉ាកជីដើម្បីទុកចិត្ដលើព្រះបន្ទូលរបស់ព្រះ។ អត្ថបទគម្ពីរខ្ញុំនៅមហាវិទ្យាល័ដែលបោះបង់ចោលព្រះ នៅឆ្នាំទាំងនោះជាគម្ពីរទំនុកដំកើង ១១៩:៩៩

«ទូលបង្គំ​មាន​យោបល់​ជាង​អស់​ទាំង​គ្រូ​របស់​ទូលបង្គំ​ទៅ​ទៀត ដ្បិត​សេចក្តី​បន្ទាល់​ទ្រង់ {ព្រះគម្ពីរ}​ ជា​ទី​នឹក​រំពឹង​របស់​ទូលបង្គំ»

(ទំនុកដំកើង ១១៩:​៩៩)​​​​​។

មនុស្សវ័យក្មេងអើយ ខ្ញុំដឹងពីអ្វីដែលពួកគេបង្រៀននៅក្នុងមហាវិទ្យាល័យរបស់អ្នក។ ខ្ញុំរៀនចប់ពី មហាវិទ្យាល័យ Los Angeles City និងសាកលវិទ្យាល័យ California State នៅរដ្ឋ Los Angeles (ថា្នក់បរិញ្ញាបត្រ ឆ្នាំ១៩៧០)។ ខ្ញុំដឹងពីរបៀបដែលពួកគេរិះគន់ដល់សាសនាគ្រីស្ទ។ ខ្ញុំដឹងថា ពួកគេចំអក គ្រីស្ទាន ហើយនិយាយបង្ខូចពីព្រះយេស៊ូវ។ ខ្ញុំដឹងថាវាពិបាកដើម្បីឈរយ៉ាងមាំមួនសំរាប់ព្រះនៅសព្វថ្ងៃ នេះជាពេលដែលខ្ញុំនៅក្នុងមហាវិទ្យាល័យ។ ហើយខ្ញុំដឹងថាអ្វីៗទាំងអស់ប្រឆាំងនឹងមនុស្សវ័យក្មេងនៅក្នុង ថ្ងៃដ៏អាក្រក់នៃការបោះបង់ចោលព្រះទាំងនេះ។ សូម្បីតែប្រធានាតិបតីដ៏ប្រឆាំងនឹងយើងផងដែរ។ ប៉ុន្ដែខ្ញុំក៏ ដឹងផងដែរថា អស់អ្នកណាដែលជឿព្រះគម្ពីរអាចនិយាយជាមួយអ្នកនិពន្ធគម្ពីរទំនុកដំកើងបាន

«ការ​បើក​សំដែង​ព្រះបន្ទូល​ទ្រង់ នោះ​ផ្សាយ​ពន្លឺ​ចេញ ក៏​ធ្វើ​ឲ្យ​មនុស្ស​ឆោត​ល្ងង់​មាន​យោបល់ »(ទំនុកដំកើង ១១៩:​១៣០)​​​​​;

និង

«ព្រះបន្ទូល​នៃ​ទ្រង់​ជា​ចង្កៀង​ដល់​ជើង​ទូលបង្គំ ហើយ​ជា​ពន្លឺ​បំភ្លឺ​ផ្លូវ​ទូល​បង្គំ​​​​ផង»(ទំនុកដំកើង ១១៩:​១០៥)។

«ដូច្នេះ ទូលបង្គំ​រាប់​អស់​ទាំង​បញ្ញត្ត​ទ្រង់​ថា ជា​ត្រឹមត្រូវ​គ្រប់​ប្រការ តែ​ទូល​បង្គំ​ស្អប់​ដល់​គ្រប់​ទាំង​ផ្លូវ​កំភូត​វិញ»(ទំនុកដំកើង ១១៩:​១២៨)។

សូមស្ដាប់ពាក្យដែលលោក Griffith ទើបបានច្រៀង

យើងភ័យខ្លាចដោយសារខ្យល់ព្យុះនៃចំងល់ ហើយមិជឿ

ឈរដោយសារសៀវភៅដ៏អស់កល្បមួយដែល{យើងគួរតែ)កាន់ខ្ជាប់

គ្មានសម័យដែលនៅសល់ដូចគ្នានោះ

ទាល់តែសៀវរបស់ព្រះ និងព្រះគម្ពីរដែលរបស់ព្រះ

សៀវភៅពីបុរាណ និងជំនឿពីបុរាណនៅលើថ្មដែលខ្ញុំឈើ

សៀវភៅពីបុរាណ និងជំនឿពីបុរាណគឺជាកំផែងនៃទឹកដី

ខ្យល់ព្យុះ និងភាពទុក្ខព្រួយដែលពួកគេឈរកាល់ពីមុន

នៅគ្រប់ធាតុអាកាស និងព្រះពរនៃរាស្រ្ដរបស់ទ្រង

សេចក្ដីសង្ឃឹមនៅទឹកដីទាំងអស់!

(«សៀវភៅពីបុរាណ និងជំនឿពីបុរាណ» ដោយលោក George H. Carr, 1914)។

**៣. ទីបី សូមផ្ដោតលើខដប់ប្រាំ។**

«... បទ​គម្ពីរ​ទាំង​ប៉ុន្មាន ដែល​​​​​​​​​អាច​នឹង​នាំ​ឲ្យ​អ្នក​មាន​ប្រាជ្ញា​ដល់​ទី​សង្គ្រោះ ដែល​​បាន​ដោយសារ​សេចក្តី​ជំនឿ​ជឿ​ដល់​ព្រះ​គ្រីស្ទ​​​​​យេស៊ូវ​ផង»

(២ធីម៉ូថេ ៣:​​​​១៥)។

លោក Martyn Lloyd-Jones បានប្រសាសន៍ថា «ខ្ញុំមិនមានតំរិះរបស់ព្រះសោះ លើកលែងតែ អ្វីដែលព្រះគម្ពីរប្រាប់ខ្ញុំ»***(គោលលទ្ធិដ៏អស្ចារ្យនៃព្រះគម្ពីរ*** (***Great Doctrines of the Bible (1)*** ទំព័រ៣៦)។ គាត់បានប្រសាសន៍ថា «គ្មានសៀវភៅផ្សេងទៀតសោះ ដែលជាសំលេងរបស់ព្រះ»(សេចក្ដី អធិប្បាយបែបផ្សាយដំណឹង (***Evangelistic Sermons*** ល្អទំព័រ ២៥)។

«... បទ​គម្ពីរ​ទាំង​ប៉ុន្មាន ដែល​​​​​​​​​អាច​នឹង​នាំ​ឲ្យ​អ្នក​មាន​ប្រាជ្ញា​ដល់​ទី​សង្គ្រោះ ដែល​​បាន​ដោយសារ​សេចក្តី​ជំនឿ​ជឿ​ដល់​ព្រះ​គ្រីស្ទ​​​​​យេស៊ូវ​ផង»

(២ធីម៉ូថេ ៣:​​​​១៥)។

ព្រះគម្ពីរបង្ហាញយើងទៅឯព្រះគ្រីស្ទ នៅពេលមនុស្សម្នាក់ស្ដាប់ព្រះគម្ពីរ ហើយជឿពិតប្រាកដពីអ្វី ដែលព្រះមានបន្ទូលប្រាប់នៅក្នុងវា គាត់នឹងចង់ស្គាល់ព្រះគ្រីស្ទ។ សេចក្ដីជំនឿនៅក្នុងព្រះគម្ពីរនឹងមិនជួយ សង្រ្គោះអ្នកទេ។ ព្រះបន្ទូលរបស់ព្រះដែលមិនអាចបំផ្លាញបានបង្ហាញនាំអ្នកទៅឯព្រះគ្រីស្ទ។ តើយើងអាច ទទួលសេចក្ដីសង្រ្គោះតាមរបៀបណា? យើងអាចបានសង្រ្គោះដោយសារសេចក្ដីជំនឿនៅក្នុងព្រះគ្រីស្ទ យេស៊ូវតែមួយគត់! លោក B. B. McKinney ជាអ្នកសៅថើនបាទីស្ទសម័យបុរាណម្នាក់បានសរសេរថា

ខ្ញុំដឹងថា ខ្ញុំដឹងថា ខ្ញុំដឹងថាព្រះគម្ពីរគឺពិត

ព្រះចាត់ព្រះវិញ្ញាណបរិសុទ្ធឲ្យតែងឡើងទាំងស្រុង

ខ្ញុំដឹងថាព្រះគម្ពីរគឺពិត

«ខ្ញុំដឹងថាព្រះគម្ពីរគឺពិត» ដោយលោក B. B. McKinney, 1886-1952)។

ដ្បិតអ្នកអាចជឿថាព្រះគម្ពីរគឺជាសេចក្ដីពិត ហើយនៅតែបាត់បង់! ដើម្បីបានសង្រ្គោះអ្នកត្រូវតែ ស្ដាប់បង្គាប់ព្រះគម្ពីរ ហើយជឿទុកចិត្ដលើព្រះគ្រីស្ទយេស៊ូវ។ ព្រះគម្ពីរប្រាប់យើងថា ព្រះគ្រីស្ទបានសុគត់ សំរាប់អំពើបាបរបស់យើង។ ព្រះគម្ពីរប្រាប់ថា អំពើបាបរបស់យើងអាចប្រោសឲ្យស្អាត «ដោយសារ​សេចក្តី​ជំនឿ​ដល់​ព្រះលោហិត​ទ្រង់»(រ៉ូម ៣:២៥)។ ព្រះគម្ពីរប្រាប់ថា « ​ជឿ​ដល់​ព្រះអម្ចាស់យេស៊ូវគ្រីស្ទ​ទៅ នោះ​នឹង​បាន​សង្គ្រោះ»(កិច្ចការ ១៦:៣១)។ ប៉ុន្ដែអ្នកអាចទទួលបាន «សេចក្ដីសង្រ្គោះដោយសារសេចក្ដីជំនឿ នៅក្នុងព្រះគ្រីស្ទយេស៊ូវ»តែមួយគត់(ធីម៉ូថេទី២ ៣:១៥)។ លោក A. W. Tozer បានប្រសាសន៍ថា

សេចក្ដីជំនឿគឺជាអំណោយទានរបស់ព្រះទៅកាន់ព្រលឹងដ៏នឹកស្ដាយ ហើយ យើងមិនបានខំប្រឹងធ្វើអ្វីសោះដើម្បីបានវា។ សេចក្ដីជំនឿជាការអស្ចារ្យមួយ វាគឺជាសមត្ថភាព ដែលព្រះប្រទានឲ្យយើងជឿទុកចិត្ដលើព្រះរាជបុត្រារបស់ ទ្រង់(A. W. Tozer, D.D., ***Man: The Dwelling Place of God,*** Christian Publications, 1966, p. 33)។

នៅពេលអ្នកឈឺចិត្ដពីអំពើបាបរបស់អ្នក ហើយអ្នកអស់សង្ឃឹមដើម្បីចង់បំបាត់វា (មិនយូរមិនឆាប់) ព្រះ​នឹងប្រទានឲ្យអ្នកមានសេចក្ដីជំនឿដើម្បីជឿទុកចិត្ដលើព្រះយេស៊ូវគ្រីស្ទ។

បើអ្នកចង់និយាយជាមួយយើងអំពីសេចក្ដីសង្រ្គោះដោយសារព្រះយេស៊ូវ សូមចេញពីកន្លែងអង្គុយ​របស់អ្នក ហើយដើរទៅខាងក្រោយសាលប្រជុំឥឡូវនេះ។ លោក ខាហ្គិននឹងនាំអ្នកទៅកាន់បន្ទប់ផ្សេងទៀត ដែលយើងអាចអធិស្ឋាន ហើយនិយាយគ្នាបាន។ លោក ចាន់ សូមអធិស្ឋានឲ្យមានបងប្អូនខ្លះមើលទៅកាន់ ព្រះយេស៊ូវ ហើយទទួលបានសេចក្ដីសង្រ្គោះនៅយប់នេះ។ អាម៉ែន។

**(ចប់សេចក្ដីអធិប្បាយ)**

អ្នកអាចអាន ការអធិប្បាយរបស់ លោក​ ហ៊ីមើស៏ (Dr. Hymers) តាម

សប្ដាហ៏នីមួយៗ នៅតាមអ៊ីធើនេតនៅគេហទំព័រ [www.realconversion](http://www.realconversion).com.

ចុចលើ ”Sermon Manuscripts”

You may email Dr. Hymers in English at rlhymersjr@sbcglobal.net – or you may  
write to him at P.O. Box 15308, Los Angeles, CA 90015. Or phone him at (818)352-0452.

សេចក្ដីអធិប្បាយដែលសរសេរដៃទាំងនេះមិនហាមឲ្យថតចំលងទេ។ អ្នកប្រើវាដោយគ្មានការ អនុញ្ញាតពីលោក

Dr. Hymers។ ទោះបីជាយ៉ាងណាក៏ដោយ គ្រប់សេចក្ដីអធិប្បាយជាវីដីអូទាំងអស់របស់លោក Dr. Hymers ហាមថតចំលង ហើយអាចត្រឹមតែប្រើវាបានដោយមានការអនុញ្ញាត។

**អានព្រះគម្ពីរមុនពេលអធិប្បាយដោយលោក** Mr. Abel Prudhomme **៖ ២**ធីម៉ូថេ **៣:១-៧,១២-១៥។**

ច្រៀងចំរៀងដោយខ្លួនឯងមុនអធិប្បាយដោយលោក Benjamin Kincaid Griffith៖

(«សៀវភៅពីបុរាណ និងជំនឿពីបុរាណ» ដោយលោក George H. Carr, 1914)។

ចំណងជើង

# ថ្នាំបន្សាបសំរាប់ការបោះបង់ចោលព្រះ

ដោយលោក Dr. R. L. Hymers, Jr.

«តែ​ឯ​អ្នក ចូរ​ឲ្យ​អ្នក​នៅ​ជាប់​ក្នុង​សេចក្តី​ដែល​អ្នក​បាន​រៀន ហើយ​ជឿ​ប្រាកដ​វិញ ដោយ​ដឹង​ថាអ្នក​បាន​​​​​​​​រៀន​សេចក្តី​នោះ​ពី​អ្នក​ណា ហើយ​ថា តាំង​ពី​ក្មេង​តូច​មកអ្នក​បាន​ស្គាល់​បទ​គម្ពីរ​ទាំង​ប៉ុន្មាន ដែល​​​​​​​​​អាច​នឹង​នាំ​ឲ្យ​អ្នក​មាន​ប្រាជ្ញា​ដល់​ទី​សង្គ្រោះ ដែល​បាន​ដោយសារ​សេចក្តី​ជំនឿ​ជឿ​ដល់​ព្រះ​គ្រីស្ទ​​​​​យេស៊ូវ​ផង»(២ធីម៉ូថេ ៣:១៤-១៥)។

១. ទីមួយ សូមផ្ដោតលើពាក្យ «តែឯ»។ ធីម៉ូថេទី២ ៣:១៤a, 5៥, ៧, ៨។

២. ទីពីរ សូមផ្ដោតលើខដប់បួនដែលនៅសល់។ ធីម៉ូថេទី២ ៣:១៤b;

ពេត្រុសទី២ ១:១៩; ៣:៣; ទំនុកដំកើង ១១៩:៩៩, ១៣០, ១០៥, ១២៨។

៣. ទីបី សូមផ្ដោតលើខដប់ប្រាំ។ ធីម៉ូថេទី២ ៣:១៥; រ៉ូម ៣:២៥;

កិច្ចការ ១៦:៣១។